CELEX: 32014D0057
Language: hu
Date: 2014-02-04 00:00:00
Title: 2014/57/EU: A Bizottság határozata ( 2014. február 4. ) Magyarországnak az ipari kibocsátásokról szóló 2010/75/EU európai parlamenti és tanácsi irányelv 32. cikkében említett átmeneti nemzeti tervre vonatkozó értesítéséről (az értesítés a C(2014) 502. számú dokumentummal történt)

6.2.2014   
            
            
               HU
            
            
               Az Európai Unió Hivatalos Lapja
            
            
               L 36/15
            
         
      A BIZOTTSÁG HATÁROZATA
   
   (2014. február 4.)
   Magyarországnak az ipari kibocsátásokról szóló 2010/75/EU európai parlamenti és tanácsi irányelv 32. cikkében említett átmeneti nemzeti tervre vonatkozó értesítéséről
   (az értesítés a C(2014) 502. számú dokumentummal történt)
   (Csak a magyar nyelvű szöveg hiteles)
   (2014/57/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ipari kibocsátásokról (a környezetszennyezés integrált megelőzése és csökkentése) szóló, 2010. november 24-i 2010/75/EU európai parlamenti és tanácsi irányelvre (1) és különösen annak 32. cikke (5) bekezdésének második albekezdésére,
   mivel:
   
               (1)
            
            
               A 2010/75/EU irányelv 32. cikke (5) bekezdésének első albekezdésével összhangban Magyarország 2012. december 18-án kelt levélben benyújtotta a Bizottsághoz átmeneti nemzeti tervét, amely elektronikus levél formájában 2012. december 28-án érkezett meg a Bizottsághoz (2).
            
         
               (2)
            
            
               Az átmeneti nemzeti terv hiánytalanságának értékelése során a Bizottság megállapította, hogy számos létesítmény esetében hiányoznak alapvető adatok, például az első engedély megadásának időpontja, a felhasznált tüzelőanyag mennyisége, az éves átlagos füstgázáram és a számításokhoz használt referencia-oxigéntartalom. Ezen felül az átmeneti nemzeti tervben szereplő létesítmények közül több nem volt megfeleltethető a 2001/80/EK európai parlamenti és tanácsi irányelv (3) alapján a 2010. évben bejelentett kibocsátási leltárban szereplőkkel.
            
         
               (3)
            
            
               2013. június 12-i levelében (4) a Bizottság felkérte a magyar hatóságokat az egyes létesítmények szintjén hiányzó adatok pótlására, egy létesítménynek a nemzeti tervbe való felvétele indoklására, valamint az átmeneti nemzeti terv és a 2001/80/EK irányelv szerinti kibocsátási leltár közötti eltérések tisztázására.
            
         
               (4)
            
            
               Magyarország egy 2013. június 25-i e-mailben (5) adta meg a kért kiegészítő információkat.
            
         
               (5)
            
            
               Az átmeneti nemzeti terv és a benyújtott kiegészítő információk újabb vizsgálatát követően a Bizottság 2013. szeptember 13-án másodszor is levélben fordult Magyarországhoz (6), kérve annak megerősítését, hogy a 2010/75/EU irányelv 29. cikkében szereplő összesítési szabályokat helyesen alkalmazták, annak magyarázatát, hogy az éves átlagos füstgázáramokat hogyan állapították meg, valamint a 2001–2010 közötti referencia-időszakban kibővített létesítmények esetében az átmeneti nemzeti terv szerinti kibocsátási határértékekhez való hozzájárulást hogyan számították ki. A Bizottság felvilágosítást kért arról is, hogy két létesítmény esetében milyen alapon alkalmazták az adott kibocsátási határértékeket.
            
         
               (6)
            
            
               Egy 2013. szeptember 23-án kelt e-mailben (7) Magyarország arról tájékoztatta a Bizottságot, hogy egy létesítményt kivont az átmeneti nemzeti terv hatálya alól, továbbá megerősítette, hogy a fennmaradó létesítmények kapcsán helyesen alkalmazták a 2010/75/EU irányelv 29. cikkében szereplő összesítési szabályokat. Magyarország tisztázta az egyes tüzelőanyagok füstgázáramának kiszámításához használt módszert, és megindokolta egyes kibocsátási határértékek alkalmazását, továbbá helyesbített néhány hibás adatot.
            
         
               (7)
            
            
               2013. október 4-én a Bizottság további felvilágosítást kért (8) öt létesítmény éves átlagos füstgázáramának számítási módszeréről és a számításhoz használt adatokról, és ezen információkat Magyarország 2013. október 10-én benyújtotta (9). A benyújtott adatok értékelése és a két létesítmény esetében továbbra is fennálló eltérések megállapítása nyomán a Bizottság 2013. október 15-én kelt levelében (10) felkérte a magyar hatóságokat az e létesítmények kapcsán alkalmazott számítások felülvizsgálatára.
            
         
               (8)
            
            
               2013. október 18-án Magyarország benyújtotta (11) a két érintett létesítmény éves átlagos füstgázáramára vonatkozó kijavított adatokat, valamint ezek magyarázatát, összhangban a 2012/115/EU bizottsági végrehajtási határozattal (12).
            
         
               (9)
            
            
               A Bizottság végül értékelte az átmeneti nemzet tervet a 2010/75/EU irányelv 32. cikke (1), (3) és (4) bekezdésének, valamint a 2012/115/EU végrehajtási határozatnak megfelelően.
            
         
               (10)
            
            
               A Bizottság megvizsgálta mindenekelőtt az adatok koherenciáját és helytállóságát, valamint az átmeneti nemzeti terv hatálya alá tartozó minden egyes tüzelőberendezés esetében a tervben szereplő kibocsátási határértékekhez való hozzájárulás meghatározását megalapozó feltételezéseket és számításokat, és elemezte, hogy a terv tartalmazza-e a kitűzött célokat és a hozzájuk tartozó célértékeket, a célok teljesítéséhez szükséges intézkedéseket és azok ütemezését, valamint a jövőbeni megfelelés ellenőrzését szolgáló mechanizmust.
            
         
               (11)
            
            
               A benyújtott kiegészítő információk alapján a Bizottság azt is megállapította, hogy a 2016. és a 2019. évre vonatkozó kibocsátási határértékeket a megfelelő adatok és képletek segítségével számították ki, és a számítások helytállóak. Magyarország elegendő információt szolgáltatott a kibocsátási határértékek betartását szolgáló intézkedésekről, a monitoringról és az átmeneti nemzeti terv végrehajtására vonatkozó jelentéstételről.
            
         
               (12)
            
            
               A Bizottság meggyőződött arról, hogy a magyar hatóságok figyelembe vették a 2010/75/EU irányelv 32. cikkének (1), (3) és (4) bekezdésében, valamint a 2012/115/EU végrehajtási határozatban foglalt rendelkezéseket.
            
         
               (13)
            
            
               Az átmeneti nemzeti terv végrehajtása nem érintheti az egyéb alkalmazandó nemzeti vagy uniós jogi aktusok végrehajtását. Magyarországnak különösen arról kell gondoskodnia, hogy a terv hatálya alá tartozó tüzelőberendezések egyéni engedélyeihez kapcsolódó feltételek úgy kerüljenek megállapításra, hogy ne kerülhessen veszélybe egyebek mellett a 2010/75/EU irányelv, a 2008/50/EK európai parlamenti és tanácsi irányelv (13), valamint a 2001/81/EK európai parlamenti és tanácsi irányelv (14) követelményeinek való megfelelés.
            
         
               (14)
            
            
               A 2010/75/EU irányelv 32. cikkének (6) bekezdése értelmében Magyarországnak tájékoztatnia kell a Bizottságot az átmeneti nemzeti terven végrehajtott bármely későbbi módosításról. A Bizottságnak értékelnie kell, hogy e módosítások megfelelnek-e a 2010/75/EU irányelv 32. cikkének (1), (3) és (4) bekezdésében, valamint a 2012/115/EU végrehajtási határozatban foglalt rendelkezéseknek,
            
         ELFOGADTA EZT A HATÁROZATOT:
   1. cikk
   (1)   A 2010/75/EU irányelv 32. cikkének (5) bekezdésével összhangban a Bizottsághoz Magyarország által 2012. december 28-án benyújtott, majd a 2013. június 25-én, szeptember 23-án, október 10-én és október 18-án küldött kiegészítő információknak megfelelően módosított átmeneti nemzeti terv (15) kapcsán a Bizottság a 2010/75/EU irányelv 32. cikkének (1), (3) és (4) bekezdése, valamint a 2012/115/EU végrehajtási határozat alapján nem emel kifogást.
   (2)   Az átmeneti nemzeti terv hatálya alá tartozó létesítmények jegyzéke, az érintett szennyező anyagok és a kapcsolódó kibocsátási határértékek e határozat mellékletében szerepelnek.
   (3)   Az átmeneti nemzeti tervnek a magyar hatóságok általi végrehajtása nem mentesíti Magyarországot a terv hatálya alá tartozó egyes tüzelőberendezések kibocsátásai tekintetében a 2010/75/EU irányelv előírásainak betartása alól, sem az európai uniós környezetvédelmi jog más rendelkezéseinek hatálya alól.
   2. cikk
   A Bizottság értékelni fogja, hogy az átmeneti nemzeti terv esetleges jövőbeni módosításai, amelyeket Magyarország köteles bejelenteni, megfelelnek-e a 2010/75/EU irányelv 32. cikkének (1), (3) és (4) bekezdésében, valamint a 2012/115/EU végrehajtási határozatban foglalt rendelkezéseknek.
   3. cikk
   Ennek a határozatnak Magyarország a címzettje.
   
      Kelt Brüsszelben, 2014. február 4-én.
      
         
            a Bizottság részéről
         
         Janez POTOČNIK
         
         
            a Bizottság tagja
         
      
   
   
      (1)  HL L 334., 2010.12.17., 17. o.
   
      (2)  Ares(2013) 39579.
   
      (3)  Az Európai Parlament és a Tanács 2001. október 23-i 2001/80/EK irányelve a nagy tüzelőberendezésekből származó egyes szennyező anyagok levegőbe történő kibocsátásának korlátozásáról (HL L 309., 2001.11.27., 1. o.).
   
      (4)  Ares(2013) 1636798.
   
      (5)  Ares(2013) 2534653.
   
      (6)  Ares(2013) 3046477.
   
      (7)  Ares(2013) 3104260.
   
      (8)  Ares(2013) 3192470.
   
      (9)  Ares(2013) 3231192.
   
      (10)  Ares(2013) 3248262.
   
      (11)  Ares(2013) 3283963.
   
      (12)  A Bizottság 2012. február 10-i 2012/115/EU végrehajtási határozata az ipari kibocsátásokról szóló 2010/75/EU európai parlamenti és tanácsi irányelvben említett átmeneti nemzeti tervekre vonatkozó szabályok meghatározásáról (HL L 52., 2012.2.24., 12. o.).
   
      (13)  Az Európai Parlament és a Tanács 2008. május 21-i 2008/50/EK irányelve a környezeti levegő minőségéről és a Tisztább levegőt Európának elnevezésű programról (HL L 152., 2008.6.11., 1. o.).
   
      (14)  Az Európai Parlament és a Tanács 2001. október 23-i 2001/81/EK irányelve az egyes légköri szennyezők nemzeti kibocsátási határértékeiről (HL L 309., 2001.11.27., 22. o.).
   
      (15)  Az átmeneti nemzeti terv egységes szerkezetbe foglalt szövegét a Bizottság 2013. december 6-án Ares(2013) 3656219. számon iktatta.
   
      MELLÉKLET
      
         Az átmeneti nemzeti tervben szereplő létesítmények jegyzéke
      
      
                  Szám
               
               
                  Az átmeneti nemzeti tervben szereplő létesítmény neve
               
               
                  Teljes névleges bemenő hőteljesítmény 2010.12.31-én
                  (MW)
               
               
                  Az átmeneti nemzeti terv hatálya alá tartozó szennyező anyag
               
            
                  SO2
                  
               
               
                  NOx
                  
               
               
                  por
               
            
                  1.
               
               
                  Bakonyi Erőmű Zrt. – P2 (T4. és T5. blokk)
               
               
                  264,3
               
               
                  √
               
               
                  √
               
               
                  √
               
            
                  2.
               
               
                  ISD Power Kft. – P1 (T1. és T2. blokk)
               
               
                  90
               
               
                  √
               
               
                  √
               
               
                  √
               
            
                  3.
               
               
                  ISD Power Kft. – P2 (T4., T5. és T6. blokk)
               
               
                  177
               
               
                  √
               
               
                  √
               
               
                  √
               
            
                  4.
               
               
                  ISD Power Kft. – P3 (T7. és T8. blokk)
               
               
                  176
               
               
                  √
               
               
                  √
               
               
                  √
               
            
                  5.
               
               
                  ISD Power Kft. – P4 (T9. blokk)
               
               
                  192
               
               
                  √
               
               
                  √
               
               
                  √
               
            
                  6.
               
               
                  Alpiq Csepel Kft. – P1 (1. blokk)
               
               
                  419
               
               
                  —
               
               
                  √
               
               
                  —
               
            
                  7.
               
               
                  Alpiq Csepel Kft. – P1 (2. blokk)
               
               
                  419
               
               
                  —
               
               
                  √
               
               
                  —
               
            
                  8.
               
               
                  Budapesti Erőmű Zrt. – P14 (Kelenföldi erőmű 5.)
               
               
                  425
               
               
                  —
               
               
                  √
               
               
                  —
               
            
                  9.
               
               
                  Budapesti Erőmű Zrt. – P6 (Újpesti erőmű 4.)
               
               
                  212
               
               
                  —
               
               
                  √
               
               
                  —
               
            
                  10.
               
               
                  Budapesti Erőmű Zrt. – P4 (Újpesti erőmű 1. és 2.)
               
               
                  332
               
               
                  √
               
               
                  √
               
               
                  √
               
            
                  11.
               
               
                  Mátrai Erőmű Zrt. – P2
               
               
                  1 063
               
               
                  √
               
               
                  —
               
               
                  √
               
            
                  12.
               
               
                  Mátrai Erőmű Zrt. – P3
               
               
                  1 063
               
               
                  √
               
               
                  —
               
               
                  √
               
            
                  13.
               
               
                  MVM MIFÜ Miskolci Fűtőerőmű Kft. – P2 (3. 4. és GT 1. blokk) (1)
                  
               
               
                  351,28
               
               
                  √
               
               
                  √
               
               
                  √
               
            
                  14.
               
               
                  Dorogi Erőmű Kft. – P2 (T1. és T2. blokk)
               
               
                  73,3
               
               
                  √
               
               
                  √
               
               
                  √
               
            
                  15.
               
               
                  Dorogi Erőmű Kft. – P3 (T3., T4., T5. és T7. blokk) (2)
                  
               
               
                  95,04
               
               
                  √
               
               
                  √
               
               
                  √
               
            
                  16.
               
               
                  Győri Erőmű Kft. – P1 (T1., T5. és T7. blokk)
               
               
                  91
               
               
                  √
               
               
                  √
               
               
                  √
               
            
         
      
         Kibocsátási határértékek (tonna)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  2020.1.1–6.30.
               
            
                  SO2
                  
               
               
                  12 988
               
               
                  10 269
               
               
                  7 551
               
               
                  4 832
               
               
                  2 416
               
            
                  NOx
                  
               
               
                  3 967
               
               
                  3 602
               
               
                  3 236
               
               
                  2 871
               
               
                  1 436
               
            
                  por
               
               
                  1 159
               
               
                  923
               
               
                  688
               
               
                  452
               
               
                  226
               
            
         (1)  A GT 1. egység csak az NOx-kibocsátások tekintetében tartozik a nemzeti terv hatálya alá.
      
         (2)  A T5. és a T7. egység csak az NOx-kibocsátások tekintetében tartozik a nemzeti terv hatálya alá.